**Париж**

**За града**

**Париж (Paris)** възбужда всички сетива, настояващ да бъде видян, чут, докоснат, усетен на вкус и мирис. От романтичната Сена до просторните многоцветни пейзажи и изтънченото поведение на местните, Париж е същината на всичко френско. Вгледайте се в булевардите, обсипани с внушителни паметници, велики произведения на изкуството и магически светлини. Насладете се на невероятния вкус на сирената, шоколада, виното и морските деликатеси. Почувстайте как вятърът гали лицето ви, докато се движите с ролери покрай Бастилията или усетете пристъпа на страх и еуфория на върха на Айфеловата кула.

Легендарният **„град на светлините”** или **”град на любовта”**. Париж се смята за един от най-романтичните градове в света. Независимо дали сте художник, бизнесмен или турист, ще се насладите на дългите разходки от Монмартр до Картие. Минавайки през някои от най-изящните римски и средновековни паметници, рано или късно ще приключите в някое кафене на моста Пон Ньоф или в някой моден магазин в района на Маре.

Както Ню Йорк или Лондон, Париж е несравним. Веднага щом започнете да разглеждате най-посещавания град в света, ще се почувствате сякаш сте в музей на открито. Няма да видите много от келтските корени на столицата, но ще можете да се насладите на архитектурното великолепие, което ви връща в XII в., когато започва строежът на невероятната катедрала Ротердам. По това време мочурищата, формирали днешния квартал Маре, са отводнени и Сорбоната отваря врати. Величието на Париж е изградено през XVI в. по време на Ренесанса. Версай става резиденция на Луи XIV, чието разхищение слага началото на френската индустрия за луксозни стоки.

А през XIX в. Наполеон избрал Барон Хаусман да развие модерен Париж с дълги булеварди, красиви сгради и страхотни паркове, които правят града уникален и до днес. Нищо чудно, че Париж е известен с неокласическата си архитектура и влиянието си в модата и изкуствата. Разходка пеша е най-добрият начин да разгледате кварталите на града, неговите стари центрове, гробища, приютили за последно куп знаменитости, и красиви паркове. Пълно е с туристи, но градът е успял да запази автентичния си вид с места като Монмартр или Шанз Елизе. Тези, които обичат по-изисканите райони, трябва да отидат в Маре, Картие или [Кан](https://www.nasamnatam.com/grad/Kan.html)ал Сен Мартен. Ако харесвате галериите, музеите или известните кабарета като Фолие Берже, Париж има всичко, за да сбъдне мечтите ви.

**Забележителности**

Топ атракциите на Париж са определено **Айфеловата кула**, всъщност поначало временна конструкция за Световното изложение, **„Триумфална арка”** от 1889 г., възложена от Наполеон Бонапарт, и масивната **катедрала Нотрдам**. Разходката от площад Конкорд и **Шанз Елизе** и посещението на световноизвестния **Лувър** също са задължителни. Очевидно обаче има още много неща за разглеждане.

**Айфеловата кула (La Tour Eiffel)**

Издигната е за Световното изложение през 1889 г. от Густав Айфел, за да отбележи един век от Френската революция. Трябвало е да бъде временна постройка, но ето че си е на мястото и днес. Всяка година около 7 милиона души се качват на кулата, така че се подгответе за дълги опашки. Купете си билети онлайн, за да си спестите част от чакането.

Уебсайт**:**[www.toureiffel.paris](https://www.toureiffel.paris/fr)

**Лувъра (Louvre)**

Това е един от най-големите музеи в света, в който ще видите шедьоври като Мона Лиза, Венера Милоска, творби на Вермеер, Караваджо, Рембранд и други. Планирайте си цял ден, за да разгледате поне част от колекцията. Полезен съвет: в сряда и в петък Лувъра е отворен до 21:45 часа и ако дойдете следобед към 17 часа, почти няма да има опашки. **Прочетете [подробна статия за Лувъра.](https://www.nasamnatam.com/slideshow/luvar_parij-946-240.html" \t "_blank)**

**Триумфалната арка (L'Arc de Triomphe)**

Триумфалната арка е издигната през 1806 г. от Наполеон. Намира се в западния край на Шанз-Елизе. Можете да се качите на върха на арката за гледка към Париж отвисоко. Прочетете подробна статия за [Триумфалната арка.](https://www.nasamnatam.com/slideshow/Triumfalna_arka_v_Parij-946-228.html)

**Маре (Le Marais)**

Маре е квартал, разположен на десния бряг на река Сена. Това е богат квартал с архитектура от XVII в. Също така има много музеи, галерии и исторически забележителности като най-стария площад в Париж Де Вож, където е резиденцията на Виктор Юго.

**Монмартр** **(Montmartre) и базиликата Сакре Кьор**

Монмартр е най-известният исторически район с **Базилика Сакре Кьор**(Светото сърце) на хълма – най-високата точка на Париж. Известен е още с кафенетата и ателиетата на много известни художници. Също така тук е сниман филмът "Невероятната съдба на Амели Пулен". Югоизточно по хълма е квартала на червените фенери – Пигал.

**Дисниленд Париж (Disneyland Paris)**

Дисниленд винаги е притежавал една особена магия, която привлича и деца, и възрастни. Тук има два парка - Disneyland Park (тук са обичайните атракции и влакчета) и Walt Disney Studios (тук има киносалони и сцени). Можете да си вземете билети за един или няколко дни. Паркът се намира извън Париж, но дотам се стига лесно и бързо с влак, който спира пред самия Дисниленд.

**Катедралата Нотр Дам дьо Шартр**

Шартърската катедрала или катедрала Нотър Дам дьо Шартър (Cathédrale Notre-Dame de Chartres, „Света Богородица от Шартър“), римокатолическа катедрала, разположена в Шартър, на 80 км югозападно от Париж, се счита за един от най-добрите примери на готическа архитектура в цяла Франция.

Video

<https://www.youtube.com/watch?v=UfEiKK-iX70>